Xiaomi Mi 11T Pro’ning global versiyasi taqdim etilishga tayyor, smartfon narxi ma’lum bo‘ldi

Xiaomi Mi 11T Pro smartfoni Tailand teleradioeshittirish va telekommunikatsiya milliy komissiyasi tomonidan sertifikatga ega bo‘ldi. 2107113SG model raqamli qurilma 5G aloqa tarmog‘ini qo‘llab-quvvatlaydi, deb xabar beradi IXBT.

Taxminlarga ko‘ra, Xiaomi Mi 11T Pro smartfoni bir kristalli Qualcomm Snapdragon 888 protsessori bilan jihozlanadi. Asosiy kamerasi 64 megapikselni tashkil etadi, shuningdek, 8 megapikselli keng burchak va 5 megapikselli telemakrokameraga ega bo‘ladi. Frontal kamerasi — 16 megapiksel. Smartfon stereodinamiklar va NFC modulni ham o‘z ichiga oladi.
Xiaomi Mi 11T Pro tasvir yangilanish chastotasi 120 gertsga teng bo‘lgan AMOLED-ekran bilan jihozlanadi. Akkumulyator sig‘imi 5000 mA/soat bo‘lib, 120 vattli tezkor quvvatlanish funksiyasiga ega. Telefon Android 11 operatsion tizimi orqali boshqariladi. Manbalarning ma’lum qilishicha, mazkur qurilma 600 dollar qiymatida sotuvga chiqadi.
Smartfonning kichik versiyasi — Xiaomi Mi 11T esa Dimensity 1200 bazasida yaratiladi.
Avvalroq Xiaomi tasodifan Redmi 10 ning texnik tavsifini oshkor qilib qo‘ygani, Xiaomi o‘z foydalanuvchilaridan uzr so‘rab chiqqani, Xiaomi uchta smartfondan kiborg-terminatorni yasagani to‘g‘risida xabar berilgandi.
 Xiaomi smartfonlar bozorida Apple’dan o‘zib ketdi